Aleksander Myklebust

Aleksander Myklebust (født 1993) er en norsk fotojournalist, forfatter og naturfotograf som ble født i Nord-Norge, men senere flyttet til Lillehammer. Han har siden 2006 arbeidet for ulike medier og vunnet en lang rekke priser for sine naturbilder. Han er utdannet fotojournalist ved OsloMet – storbyuniversitetet.

Som forfatter har han utgitt tre egne bøker, og vært medforfatter av flere andre titler. Debutboka kom i 2014 og har tittelen Glimt av Norge. Arbeidet med utgivelsen fikk innvilget støtte gjennom stipendordningen til Norsk faglitterær forfatter- og oversetterforening (NFFO). Tre år senere kom bok nummer to, med tittelen Dyremøter. I 2019 kom bok nummer tre, med tittelen Flyktige øyeblikk. Også arbeidet med disse utgivelsene fikk innvilget stipender fra NFFO. 

I 2015 ble Myklebust tatt opp i foreningen Norske Naturfotografer – som foreningens yngste medlem. 

Bildene hans har blitt premiert i både nasjonale og internasjonale fotokonkurranser, inkludert Fokus Norge, Fotografis portfoliopris, Nordic Nature Photo Contest, Monochrome Awards , Wild Wonders of Europe, Memorial Maria Luisa i Spania og prestisjefylte Wildlife Photographer of the Year i England – hyppig omtalt som «naturfotografenes Oscar».   

Siden 2017 har han jobbet som journalist og frontsjef i avisa Gudbrandsdølen Dagningen på Lillehammer. Som frilanser har han dessuten levert bilde- og videoreportasjer til større publikasjoner som Dagbladet Magasinet   , Fjell og Vidde og NRK.

Bibliografi 
Glimt av Norge (2014). Norsk bokforlag. 
Tøffe turer i Norge (2014), med historien «Fem uker på vidda». Larsforlaget.
Turen jeg aldri glemmer (2016), med historien «Nordnorsk eventyr». Cappelen Damm.
Dyremøter (2017). Norsk Bokforlag. 
Meanwhile (2017), med historien «Another Brick In the Wall».
Kunsten å vandre (2018), med historien «Romsdalsfjella: Vilt, vått og vakkert». Den Norske Turistforening.
Flyktige øyeblikk (2019). Norsk Bokforlag.

Referanser

Eksterne lenker 
 Almyfoto.com – nettside for Aleksander Myklebust
 
 Intervju med Aleksander Myklebust på foto.no

Norske fotografer
Norske journalister
Norske forfattere